འདྲེ་ལག་གིས་ནམ་རྒྱུན་མཱ་ཅང་བཙིར་ནས་ཡོད་ལ་ལག་བསོད་མི་དམན་པས་ལ་ལས་ཁོའི་ཉིན་གཅིག་གི་རླུང་རྟ་ཁས་ལེན་ལ།ལ་ལས་ཁོར་གཞན་གྱི་དང་ལྷོང་བར་ནས་ལག་པ་གསུམ་པ་བསྲིང་རྒྱུར་གོམས་ཡོད་ཅེས་མཚང་མིང་ལ་འདྲེ་ལག་ཀྱང་ཐོགས་ཡོད།གང་ལྟར།ལོ་འདི་གར་ལག་ཡོང་དང་ཤོ་རྒྱན་གྱི་ལག་བསོད་དེའི་དོན་ལ་ཁོས་ལོ་གཅིག་ལ་ཕལ་ཆེར་ཉུང་མཐར་ཡང་བསང་རྫས་རླངས་འཁོར་གང་དང་གོས་ཆེན་རྩིད་སྒྱེ་བརྒྱ་ལྷག་བསྲེགས་ཡོད་པ་གདོན་མི་ཟ།ངན་གཤིས་ཀྱི་རྒྱན་ལྐུགས་དུས་ཚོད་རིང་དུ་ཕྱིན་པ་དང་མཉམ་དུ་འདྲེ་ལག་རང་བཞིན་གྱིས་ཆོད་མེད་དུ་གྱུར་ལ་དེ་དང་མཉམ་དུ་འདྲེ་ལག་གི་ལག་པའི་དོད་དུ་འདྲེ་ཁ་ལ་ངར་ལྡུད་པ་ལྟར།ཇ་ཁ་ཆང་ཁ་གང་ནས་ཀྱང་ཁོ་ལ་ལྕགས་ཀྱི་མཆུ་ཏོ་ཞིག་ཐོགས་ཡོད་པ་ནང་བཞིན་ས་བརྐོ་རྡོ་སློག་བྱ་རྒྱུར་གོམས་ཡོད།